
PROLOGO 

La literatura escrita en extremeno, desde sus origenes alia por finales del siglo XIX, 
ha pasado, con mas pena que gloria, entre las librerias de Extremadura. La escasez de 
textos literarios cultos en la lengua vernacula y la dificultad ahadida a la hora de 
publicarlos ha generado que desde los comienzos fuera una literatura marginal, mas 
de la devocion del dialectologo, que del lector de a pie. 

A la sombra de Gabriel y Galan, cuyo paradigma de la poesia en extremeno es 
indudable, fructificaron numerosos poetas locales, muchos de ellos conocidos solo en 
su lugares de origen, que escribieron a la manera gabrielana, imitando desde el estilo o 
el lexico, como la tematica. Esto supuso, que al igual que los grandes autores de la 
Antiguedad, la literatura se viera limitada y regida por una serie de canones esteticos, 
tematicos o linguisticos intrinsecos en la poetica desprendida de los versos de Gabriel 
y Galan. 

Tendrian que pasar varias decadas de poesia local para que ya por fin en los 80 y en 
los 90 se iniciara con Jose Maria Alcon Olivera y Antonio Garrido Correas una nueva 
forma de ver la literatura en extremeno, tanto en forma, como en tema: habia nacido 
la prosa en lengua vernacula. 

De un tiempo a esta parte, la produccion de literatura en extremeno es arriesgado 
decir que haya experimentado una merma, puesto que la inmensa mayoria de los 
textos se encuentran ineditos o, de haber logrado salir a la calle, no han tenido la 
suficiente difusion. Esta situacion produce que, junto a las trabas en la publicacion, los 
textos en extremeno no lleguen a un sector de la poblacion que podria esta interesada 
en la lengua tradicional, tanto para ser lector, como para incluso aprender las formas 
del idioma al tiempo que se entretiene. 

Hoy en dia no hay medios que fomenten la literatura en extremeno, a pesar de 
contar con un buen numero de autores y un estimado grupo de lectores potenciales en 
auge. En diversos aspectos se prescinde de la literatura en extremeno: en la 
ensehanza, en los encuentros literarios, en las editoriales, en las ferias de libros e, 

incluso, en las librerias. Encontrartextos en extremeho, al menos que se trate de una 
libreria especializada en tematica extremeha, es sumamente complicado. Tantas 
trabas imposibilitan que los de dentro y fuera de Extremadura desconozcan que hay 
una literatura en extremeho mas alia de los autores canonicos. 

El extremeno literario 

El problema con el que se encuentra la persona que cultiva un genero literario en 
extremeho es, a menudo, la falta de referencias. Exceptuando la poesia y, dentro de la 
poesia, aquellos generos de tema tradicional o bucolico, pocos son los que se arrojan a 
elaborar un aforismo, un sainete o una novela haciendo uso de la lengua de uso 
cotidiano en los pueblos de Extremadura. 

La adaptacion a los distintos generos acaba peligrosamente por parecerse a lo ya 
escrito y al igual que los latinos, se busca la imitatio en lugar de la innovacion. 

Ademas, surgen problemas a la hora de expresar de manera escrita aquello que 
siempre ha sido oral, de modo que las adaptaciones ortograficas a los sonidos 
extremehos o el desarrollo sintactico produce un lenguaje poco depurado y, a 
menudo, confuso. No asi ocurre en el campo lexico, debido a la enorme riqueza lexica 
del extremeho que facilmente expresa los conceptos que el autor desea exponer. 

Poetica 

Como en la mayoria de las literaturas incipientes, la literatura en estremenu nacio 
en verso. Antes incluso de los poemas de Gabriel y Galan, hay que contar con aquel 
patrimonio oral y popular expresado en lengua vernacula o adaptado a ella. Tal es el 
caso de las coplas, romances, canciones de romeria, acertajonis, reflanis, etc. Se trata 
de una literatura popular que no hay que descuidar y que, realmente, son los intentos 
del pueblo de incorporar a su conocimiento secular y hereditario terminos, 
expresiones o giros extremehos, adaptando textos de fuera o bien, creandolos 
directamente en extremeho de manera espontanea y no intencionada. 

El comienzo de una literatura culta y consciente, que reflexiona sobre la propia 
lengua, parte de manera general de Gabriel y Galan. Esta nueva literatura culta toma 

comienzo con el verso y es este el formato que se seguiria en la mayor parte de la 
literatura en extremeno, favoreciendo asi su contacto con el pueblo y su retencion en 
la memoria. Recuerdese en el corpus de literatura griega, compuesto en su fase inicial 
por canciones epicas, que posteriormente de manera mas reflexiva se torna en una 
poesi'a que parte del hombre rural para sus convecinos e ilustrar sobre moral y religion. 
De este modo Gabriel y Galan se convirtio en un Hesiodo para los extremehos. 

El canon estetico, tematico, linguistico, ortografico, moral y espiritual que 
establece Gabriel y Galan compondra la poetica de la literatura en estremehu con 
posterioridad. 

La ponderacion de la vida sencilla y satisfecha del hombre de campo, con sus 
pormenores y alegrias, constituyo el pilar basico en que se sostuvo la literatura en 
estremehu hasta hace poco, tildada de costumbrista o rural. Al igual que hiciera 
Horacio o Virgilio a comienzos del imperio, se propuso una forma de ver la vida 
cercana al pueblo, que pretendia rehuir de los lujos o amaneramientos urbanos, centro 
de la depravacion y perdida de tradiciones. Recalcar el modelo del hombre de campo, 
entregado a su familia y a su trabajo, con las satisfacciones que produce el descanso 
sencillo y merecido o el originado por las ocasionales fiestas y romerias produjo un 
retrato, mas o menos idealizado, del modo de ser extremeno. Textos que arremeten 
contra las innovaciones tecnicas o cientificas como el telefono, la television, la 
medicina, etc. no hacen sino reparar en el concepto de que esos adelantos chocan con 
la vida apacible del hombre del campo. La moraleja extraida de este tipo de textos es, 
sin duda, la del pensamiento reaccionario que, tras comprobar las ventajas, se vuelve 
conformista con las innovaciones. 

LOSNUEVOSAUTORES 

Las novedades que ofrecen los textos en prosa, ademas del formato, estan muy 
vinculadas a la tematica. Los Requilorios de Alcon Olivera es el prototipo de obra de 
transicion: forma narrativa pero ambientada en el pueblo. Sin duda, el salto mas 
significativo se produjo con las traducciones. Antonio Garrido realizo una traduccion al 
estremehu de una obra narrativa, pero no de tematica rural o tradicional, sino de un 
cuento. Asi nacio en los noventa El prencipinu como el nuevo paradigma de una 



literatura en estremenu, distinta y completamente revolucionaria en lo que respecta a 
la forma y al contenido. Tristemente, la continuidad intermitente de la narrativa, 
producida entre largos periodos de tiempo, ha salpicado la literatura de pequehos 
cuentos, unos publicados, la mayon'a ineditos, de una forma inconstante y ti'mida. 

Las dificultades con las que se encuentran hoy en di'a el colectivo de escritores en 
extremeho a la hora de publicar son severas y contraproducentes, provocando no 
pocas veces la desazon y la sensacion de fracaso entre los autores. 

Por fortuna, los medios informaticos otorgan actualmente una via de escape y 
divulgacion, mas global, pero de menor repercusion, para los textos en estremenu. Las 
traducciones, la prosa y el verso aparecen dispersos en la Red, dispuestas a ser lefdas 
por un tipo de lector muy distinto en mentalidad y costumbres con respecto a la 
originaria literatura en lengua tradicional. En este campo entra ya cuantos autores son 
los dispuestos a compartir su obra con esta nueva generacion de lectores y cuantos se 
cihen a la publicacion en papel. Independientemente del formato empleado, el 
problema radica en el paso entre el texto y el lector, puesto que los canales, mas o 
menos extensos y variados (oralidad, internet, publicaciones, revistas, etc.), parecen 
experimentar una merma considerable producida por la falta de interes general, las 
trabas de las que hablamos arriba, la lucha contra el desconocimiento de este tipo de 
literatura y, ademas, la competencia con una literatura de masas en castellano o 
ingles. 

Con todo, a pesar de todos estos problemas, son muchos los que apuestan por 
escribir en estremenu para dar a conocer su genialidad desde un punto de vista distinto 
al estar expresada en la lengua tradicional de estas tierras. Buena prueba de ello es el 
libro que a continuacion se presenta, donde autores jovenes, consagrados y populares 
han cedido textos ineditos a sus lectores habituales y otros muchos que estan por 
llegar. En nombre del OSCEC, muchas gracias a los que han colaborado en este libro. 

23 de mayo de 2011 

Ismael Carmona Garcia 

Presidente del Organo de Seguimiento y Coordinacion del Extremeno y su Cultura 

JUAN GOMEZ DE PENAPARDA 



Sevilla. Velaqui Sevilla. Me queu crisau na mas vela aparecel por el caminu. Y es 
que nunca no pense que pudiesi habel nel mundu una ciuda tan grandi y con 
tanta genti comu esta. Ni que jidiesi tantu calol. Y esu que tienin el rfu al lau. 
Nel lugal, las casas mas frescas son las qu'estan al lau el rfu, o un regatu. Peru aquf... 
jMadrita mfa, que bichomu! 

La genti que mos cruzabamus por el caminu mos contaba las maravillas de Sevilla. 
De las sus torris, del riu, del gentiu. A mi siempri me parecio que la genti mos contaba 
na mas que cuentus. Peru velahi, Sevilla. Tolu que mos dijun por el caminu era verda. 
Dispues de dos mesis d'andal y d'echal jornalis pa ganal pa'l viaji, por fin habiamus 
llegau a Sevilla. 

Mi amigu Kiku, de la Torri llevaba el mesmu caminu que yo. jCuantas hestorias 
habiamus oyiu enos nuestrus viajis con los carrus! jCuantas hestorias mos contaban las 
gentis de los caminus! Lo que mos contarun alreol de Sevilla era verda, asina qu'estu 
tamien tenia de selu. 

La primera ves que oyi palral del Nuevu Mundu jue en Coria. Habia bajau a lleval un 
carrau de frejonis al mercau. Al mercau de Coria iba mucha genti de tolus laus. Y los 
que llegaban dendi Caciris venian contandu de que habian encontrau una tierra mu 
grandi y mu rica al otru lau la mal. jComu si yo supiesi p'andi es esu! jSi nunca hi 
vistu la mal! jBah, cuentus! Diji pa mi. Y jue, a los mesis, cuandu me di cuenta de 
que tenia de sel verda. A unu de los mercaus vinu un comercianti que truju pa 
vendel cosas que nunca nu habiamus vistu ni en Coria, ni muchu menus nel lugal. 
Eran la patata y el millu. El hombri idia que to esu venia del Nuevu Mundu, que los 
hombris de p'alli lo sembraban y lo comian lo mesmu que aqui comiamus frejonis o 
arvillas. Antoncis me diji que esu tenia de velu comu juesi. Y aqui estaba, en Sevilla, 
pa buscal comu il p'alla, pa'l Nuevu Mundu. 

Mos dijun que to lo que tenia el vel con el il y venil del Nuevu Mundu tenia que 
jadelsi ena Casa de Contratacion de Indias. Me llamo muchu la atencion esi nombri. 
<LPor que de Indias? Dias dispues, en una taberna me contarun que esi nombri venia de 




qu'el primeru que viajo a esi Mundu, un forasteru llamau Colon, crefa que habfa llegau 
a las Indias, a unas tierras estranas llamas Cipangu y Catai 1 . Con to y con esu, anque 
idfan que nu era verda, sinu qu'era otru mundu, se le segufa llamandu asina: Las Indias. 

Asina que Kiku y yo buscamus la famosa Casa de Contratacion de Indias, y ya cuasi 
de nochi la encontramus. Estaba afechau. Craru, no iban a tenel abiertu na mas pa 
nusotrus, asina que tuvimus que golvel al sotru dia. La nochi la pasamus dandu tumbus 
p'alla y p'aca. Y es qu'estus caloris de Sevilla dan unas ganas de bebel... 

Al sotru dia, na mas crareal, mos juimus caminu la Casa. Cuandu llegamus alii mos 
dimus cuenta de por que Sevilla era tan grandi y habia tanta genti. Y es qu'eran 
muchus los qu'iban y venian al Nuevu Mundu, muchus los que querian il, muchus los 
que jadian negocius,... Y to tenia de pasal por alii. Habia genti que, comu nusotrus, 
queria il a probal suerti al Nuevu Mundu. Habia genti que iba a vel cuandu venian los 
barcus cargaus de cosas dendi las Indias. Habia hombris estranus que venian del otru 
lau de la mal, mas morenus, mas chicus, con otras vestimientas,... Habia soldaus que 
tenian d'il a la conquista de tierras estranas. Habia probis pidiendu pa podel cornel, 
habia senoris buscandu genti pa trabajal las tierras que habian consegui nel Nuevu 
Mundu,... jHabia alii mas genti de la que habia vistu en toa la mi via! 

Lo mesmu pa il que pa golvel tenian d'apuntalti enos papelis los hombris del Rei. Yo 
nunca hi siu muchu de reyis, ni creu que vea nunca a ningunu. Peru se que tenemus 
unu qu'idin que se llama Carlus, Carlus el primeru. Cuantu mas alantraba la cola, mas 
me nerviaba. Ca ves estaba mas cerca. Ya estamus llegandu. Primeru va mi amigu Kiku. 
El hombri del Rei le pregunta el su nombri y lugal, y Kiku se lo idi: Franciscu, de la Torri. 
Dispues me pregunta a mi. Abru la boca y le contestu: Juan Gomez, de Penaparda. 

Nusotrus queriamus salil nel primel barcu que juesi pa'l Nuevu Mundu, peru 
estabamus a finalis d'otubri y de Sevilla no salia ningunu jasta'l mes de jebreru. Y craru, 
lo mesmu que nusotrus, to'l mundu queria salil nel primel barcu, y esu no podia sel. 
Asina que de seguru que mos tocaba esperal jasta finalis de jebreru o primerus de 
marzu. Otra cosa no se podia jadel. 



1 Nombres con los que se conocian en el siglo XVI a las que ahora se llaman Japon (Cipango) y China 
(Catai). 




Pa passal la manana mos juimus a vel el puertu d'andi salfan los barcus pa'l Nuevu 
Mundu. Sevilla no tenfa mal, peru el su rfu, al que llaman Guadalquivil, lo podfan 
navegal los barcus los 100 kilometrus que habfa jasta'l mal. Y nu eran pocus los barcus 
qu'entraban y salfan del puertu de Sevilla. Habfa barcus por tolus laus, unus mas 
grandis, otrus mas chicus,... dCual mos tocarfa a nusotrus? <LA que lugal mos llevarfa? 
En verda, a nusotrus mos daba lo mesmu: teniamus el mundu enteru por descubril. Un 
Nuevu Mundu... 

Los mesis que mos toco esperal estuvimus allf en Sevilla, trabajandu y bebiendu, 
bebiendu y trabajandu. El tiempu acompanaba porque, anque era inviemu, no jadfa los 
frfus que jadin pa los nuestrus lugaris: en 3 mesis no helo ningun dia. Toas las semanas 
ibamus a la casa de Contratacion a enteralmus de si salia el nuestru barcu o no. Por fin, 
una semana mos dijun qu'el nuestru barcu salia a finalis de jebreru, que ibamus a il 
dendi Sevilla jasta'l puertu de la Vera Cms, que, sigun idian, era el puertu prencipal al 
que llegaban los barcus que salian de Sevilla. Ibamus a viajal en un tipu de barcu que 
llamaban "nao", mas anchu y con mas lugal pa la carga y la genti que tenia de viajal. El 
mi amigu Kiku no dejaba de riilsi. jEl barcu se llamaba San Juan! Tamien es casualida, 
un barcu con el mi nombri: Juan. 

La nao San Juan salio del puertu el 28 de jebreru. Yo nunca habia montau nun 
barcu. Por el riu de Penaparda nunca hi vistu passal ningunu. Y esu de nadal... pa las 
ranas y pa los pecis. Yo aprendi a nadal a gorron: media guelta y al jondon. Anque lo 
mesmu da el sabel nadal que no, porque comu al barcu le de pol ajundilsi en meta de 
la mal, estamus aviaus. Mas mos vali qu'el viaji sea tranquilu... 

La primera semana jue la peol de toas. El barcu no jadia mas que cambalealsi p'alla 
y p'aca, y de lo que comia na me paraba ena barriga. La primera semana me la pase 
gomitandu. Peru cuandu el cuerpu s'acostumbro al barcu las cosas ya juerun mas 
tranquilas. El comia, anque poca, ya no me jadia mal. De bebel llevabamus vinu 
abondu, pa ajogal las penas, cona esperanza de que esu juesi lo unicu que se ajogasi 
nel viaji. Craru que tamien mos tocaba trabajal. Habia que recogel las sogas, limpial el 
barcu, subil y bajal las velas,... No teniamus tiempu d'aburrilmus. 




La segunda semana llegamus a una isla. Mos diju el capitan del barcu que esi grupu 
d'islas lo llamaban Islas de Canaria 2 , y que allf mos ibamus a queal unus dfas 
p'arrecogel mas comfa y bebfa pa seguil el viaji. Asina que teniamus unus dfas pa pissal 
tierra antis de golvel a subil al barcu, peru trabajandu, porque habia que acarreal to lo 
que jadfa falta pa seguil p'alantri, y arregral lo que hubiesi derrotau nel barcu, comu 
una de las velas, que se racho con una dondea d'airi mu juerti que vinu una tardi. Asina 
que descansal, lo que s'idi descansal, descansamus pocu, anque si mos vago pa dal 
angun paseu cerca del puertu. 

Las gentis d'esas islas eran curiosas abondu. Las sus vestimientas eran mu probis, 
muchu mas que las nuestras, y llevaban menus ropa porque, sigun idian, allf jadfa el 
mesmu calol to'l anu. Pa cornel se jadian unas puchas con una cosa que llamaban 
"gofiu", que se jadfa con jarina tosta. Y la palra qu'ussaban las gentis de las islas era mu 
diferenti de la qu'ussabamus los que llegabamus de juera. A mi me gustaba comu 
palraban, anque no entendia naita. Peru los senoris y los curas les molian a palus ca 
ves que los oyian palral la su lengua. Les idian qu'esu estaba mal dichu, que nu s'idia 
comu ellus palraban enas islas, sinu comu palraban los hombris brancus. A mi me 
daban pena los hombris de las islas. dAcasu na mas habia una lengua verdaera nel 
mundu? dAcasu na mas habia una lengua con derechu a ussalsi? La de lenguas que se 
habran perdiu asina, pol me de senoritingus y conquistaoris. <LC6mu palrarian las 
gentis del Nuevu Mundu? <LLe pasaria a aquellus hombris lo mesmu que a estus con la 
su lengua? 

Peru estus pensamientus eran las menus las vecis que los tenia, pos mos mataban a 
trabajal y no mos vagaba pensal muchu. 

Dispues de tres semanas, ya estabamus listus para salil. El barcu acomolgaitu de 
comia y bebia, de fruta, carni, pan y vinu. Asina que a primerus d'abril (o a finalis de 
marzu, que ya no estaba seguru del tiempu nel que vivia) el nuestru barcu, la nao San 
Juan, salio de las Islas de Canaria caminu el Nuevu Mundu. 

Los dias van pasandu unu detras d'otru. Dendi'l barcu siempri vemus lo mesmu: 
agua y mas agua. No vemus a naidi, no mos cruzamus con naidi. La comia, siempri la 



2 El nombre de Canaria se le dio antiguamente a la isla de Gran Canaria. "Islas de Canaria" era el nombre 
que se le daba al archipielago en el siglo XVI. Mas tarde se puso en plural, pasando a ser como las 
conocemos hoy: Islas Canarias. 




mesma tambien: un cachu de carni seca y un cachu de pan duru, qu'amollecemus nel 
vinu. La fruta ya la comimus, porque si no apencipia a ponelsi mojossa y se derrota toa. 
No vemus a naidi, no mos cruzamus con naidi... Una nochi cayo una tormenta de mieu 
que aina si ajundi el barcu. Unu de los que venian con nusotrus se cayo al agua y no 
himus gueltu a velu. A la genti se le apencipian a cael los dientis pol me d'un andanciu 
que llaman "escorbutu". Me toca la ves de subil al palu pa vigilal. Subu y me pongu a 
miral. Por tolus laus agua y mas agua. Y no vemus a naidi, no mos cruzamus con naidi... 

A las dos semanas dendi que mos juimus de las Islas de Canaria (o esi tiempu me 
paici a mi) es Semana Santa, y el cura el barcu mos da las misas d'esi tiempu. Anque ca 
domingu mos jadi tambien una misa, y pol me d'esu sabemus que ya ha pasau otra 
semana. Peru esta ves el capitan mos diju que ya estabamus llegandu. Anque a 
nusotrus mos parecia qu'era mentira, jidimus una fiesta al sabel esa noticia. El casu era 
jadel algu distintu. Peru esta ves era verda, y al sotru dia anguien voceo dendi'l palu 
mayol: jTIERRAA LA VISTA! jTierra, porfin! 

Nunca nu pense qu'un viaji pudiera sel tan largu. Las nuestras vestimientas 
cheiraban comu nunca. La meta de la genti estaba sin dientis. No llegabamus tolus que 
salimus de Sevilla... Peru alii estabamus, entrandu con el nuestru barcu nel puertu de la 
Vera Cms. Alii si que habia barcus. Se ve que a esi puertu llegaban tolus barcus qu'iban 
a esa parti del Nuevu Mundu, y dendi esi puertu salian pa otrus puertus. Dispues de 
tantu vel agua, dispues de no vel a naidi, alii estabamus, ena ciuda con mas genti y mas 
de to del Nuevu Mundu. Y mos parecia que habiamus llegau al paraisu. 

Na mas llegal habia que il jasta la Casa de Contratacion. Lo mesmu que t'apuntaban 
cuandu salias de Sevilla, t'apuntaban cuandu llegabas a puertu, pa tenel controlau tolu 
que se movia. Alii mos dijun que mos podiamus queal alii ena Vera Cms, o que 
podiamus probal suerti en otru lau, o comu soldau. Peru craru, sin conocel... 

Soldau. Pa un dagal que de siempri habia trabajau nel campu el sel soldau era algu 
nuevu. Siempri s'habia oyiu que los soldaus golvian a cassa acomolgaitus de dineru, 
comu hombris ricus. Y alii habia iu a probal suerti, asina que al final me meti a soldau, 
nel ejercitu del capitan Cortes, marques d'Osaca. Y asina estuvi un tiempu. Peru estu 
de peleal y matal a genti nu era lo mio, asina que a los mesis me golvi pa la Vera Cms y 
jui a probal suerti d'otra cosa. 




Unus dfas dispues de llegal allf, y mientris estaba trabajandu nel puertu cargandu y 
descargandu barcus, m'entere de que se buscaba genti pa una ciuda nueva, una que 
llaman Puebla de los Angilis 3 . Ademas, idin qu'allf, a la genti nueva, se le daba un cachu 
pa jadel la cassa, un guertu, una suerti y un caballu pa trabajal la tierra. Me parecio 
muchu mejol esu que sel soldau, asina que me juf p'alla. Puebla de los Angilis... Sonaba 
bien. 

El mundu da muchas gueltas. Sali de Penaparda ajuyendu de trabajal nel campu, de 
trabajal nel guertu, buscandu algu nuevu, buscandu la suerti y jadelmi ricu pa'l Nuevu 
Mundu y aqui estoi, en una ciuda nueva, trabajandu nel mi guertu, jadiendu lo mesmu 
de lo que habia escapau, peru dispues del viaji mas largu de la mi via, dispues de correl 
la meta el mundu, si no el mundu enteru. Estaba mu craru. No podia golvel. No queria 
golvel a passal las mesmas penas, los mesmus afrontus, pa golvel a cassa conas manus 
vadias, pa golvel a jadel lo mesmu qu'estaba jadiendu antis de salil, pa jadel lo mesmu 
qu'estaba jadiendu agora mesmu. 

Echare en falta a la mi familia. Echare en falta la mi tierra. Echare en falta la mi 
genti. Peru se que nunca nu voi a golvel a vel el lugal andi naci, ni el lugal nel que creci. 
Quicias angun dia anguien s'acuerdi de mi, y anguien diga: jMira, alii nacio Juan 
Gomez, el que se jue pa'l Nuevu Mundu! Peru, dquien va a acordalsi de mi sinu la mi 
familia? Yo no me olviu d'ellus. El mi pueblu, la mi tierra, la mi genti siempri estaran 
conmigu, anque este nel otru lau el Mundu. Soi y sere siempri Juan Gomez 4 , de 
Penaparda. 



3 Nombre con el que bautizaron en el ano 1531 a la ciudad de Puebla, en Mejico. 

4 Juan Gomez fue un hombre real. Debio de nacer en Penaparda alrededor del ano 1500 y aparece como 
uno de los primeros habitantes de la ciudad de Puebla, en Mexico, en el libro Cartilla vieja de la 
nobilisima ciudad de Puebla, escrito en el siglo XVIII por Pedro Lopez de Villasenor, y vuelto a publicar en 
el ano 1961 (Mexico, UNAM, Instituto de Investigaciones Esteticas). Se sabe que se caso con Maria (o 
Marina) Velez de Ortega, hija de Anton Ruiz de Ortega y Catalina Martin, natural de Guadalcanal. Con 
Maria, a la que se tiene por la primera maestra de la Nueva Espana, tuvo una hija que, siendo una nina, 
se quedo sin su padre, y quedo al cargo de la madre. Aparece asi en el libro Conquistadores. Mujeres 
heroicas de la conquista de America, escrito por Carlos B. Vega (ed. McFarland, 2003). En este libro 
aparece mencionado Juan Gomez de Penaparda, conquistador de la Nueva Espana. Esta joven se cason 
con un tal Pedro de la Fuente. Viene tambien en el libro Historia de lafundacion de la ciudad de la Puebla 
de los Angeles (Ed\c\ones A\t\p\ano, 1962). 




JALAMA 5 



Jalama sujeta el cielu, 

el cielu d'EI Rebollal, 

no sea cuentu que risbali 

y mos jaga angun mal. 

N'esta tierra tan polfa, 

n'esta tierra sin igual, 

Jalama es lo mas altu 

que se ve desdi el lugal. 

A los Reyis de Leon 

Jalama los vio llegal, 

y trajun a la su genti 

pa El Rebollal enllenal. 

Asturianusy leonesis 

mos trajun al Rebollal 

los sus bailis, los sus ssonis, 

la nuestra jorma de palral. 

Jalama de siempri estuvu 
senta nel mesmu lugal. 

Aina si ves comu rii 
al golvel los ojus p'alla. 

Mira si tieni emportancia 
que siempri la tenemus en boca. 



5 Poesia leida en las Cortes de C. y Leon el 26 de mayo de 2010 como principio de la defensa que Jose 
Ignacio Martin Benito (procurador en las Cortes) hizo de la lengua leonesa. 




Y asfn sali en muchas frasis, 
no te creas qu'es en pocas. 

Tal que sabin los pastoris 
el tiempu pola su sombra: 
"Cuandu Jalama tieni toca, 
Perosfn ta jechu una sopa". 

Jalama mos echa un oju 

n'esti rincon de la Uropa 

guardandu la nuestra palra 

comu con un nu de soga. 

Y es que mos quierin robal 
lo mas ricu que tenemus: 
la nuestra palra leonesa, 

la qu'ussarun mis aguelus. 

Jalama, cuidamus bien 

y echa un oju a lo qu'hacemus, 

que si no la nuestra palra 

dis qui a pocu la perdemus. 

Tu que visti pasal reyis, 

que visti los pueblus Menus, 

cuida la nuestra cultura 

qu'otra cosa no tenemus. 




BlENVENIDO GUTIERRO CUADRADO 



Miajadas, 1950. Es trabajador agrario y funcionario prejubilado. Actualmente dirige 
la "Asociacion Cultural Pablo Gonzalvez Gonzalez" (Miajadas), que lucha por la 

Es divulgador y promotor del extremeho, contribuyendo ocasionalmente en varias 
revistas o periodicos de ambito comarcal o regional. 

Contribuye con dos poermas en extremeho, uno dedicado a la propia lengua y otro 
en tono satirico. 



A ESSA PALRA ESTREMENA 



A essa Palra Estremena 
qu'es una palra cadenciosa 

que tus ijus te corrigin 

poressa otra Palra muestra, 

es una palra margina 

i tamien acorrala; 

El Goviernu te hizu un esprimentu 

i le salio un esperpentu; 

Aquella Revista Universu que quiju sel tu bandera 

i no enllego a ondeal enas astas d'esta tierra; 

Essus poetas ensinis bucearun, bucearun 

pero nunca la toparun, 

a essus escritoris d'estremenu 

que no quierin ponel empenu 

en recuperal esta Palra 

que s'enhalla abaldona, 

tus ijus qu'estan ahuera 

que te veneran i adoran 

Anorandu los sus hablaris 

de quandu estavan ena su tierra, 

Quandu enllegara essi dia 

en que te suban a un pedestal 

i qu'entre tos tus ijus 

t'elevin a Luenga Regional 

i te suban al altal d'esta bendita tierra 

dondi nunca devisti abajal? 




A ESSA PRA^A D'ESPANA 



A essa praca d'Espana 

qu'an arregrau agora, 

qu'era lugal d'encuentru 

de los mayoris d'agora, 

essus mayoris qu'anoran 

la praca de su joventu 

qu'antis era chiquinina 

pero mu acogeora. 

Agora es demaseau grandi 

pa sental-si a palral. 

Le pusun un quioscu 

i no duro meya ora. 

An puestu unas farolas 

que no pegan ni con cola, 

con su huenti descuadra 

i essus assientus tan ralus, 

i con essi morumentu 

que la genti a bautizau 

con essa prenda interiol 

que por nombri Neva tanga. 

La genti no esta contenta 

i essu poralgu sera: 

sera porque antis estava abierta 

i agora esta cierra. 




ISMAEL CARMONA GARCIA 



Badajoz, 1986. Licenciado en Filologi'a Clasica por la Uex, actualmente profesor de 
secundaria de Griego y Latin. 

Ademas de investigador, gramatico y divulgador del extremeno, traduce autores 

Los textos que aqui expone son: El estalachi los versus, un cuento inedito, y los 
poemas Ahuyu y Microcosmologia en el cafe, soneto este ultimo incluido en el 
poemario Pan i verea. 



ESTALACHI LOS VERSUS 



El vendeol de versus era de montal el estalachi en una de las quatru esquinas 
que tien el agora que moernamenti llaman praca. S'espeta de tardi, quandu 
la genti ahorra polas callis, passea polos polius enceraus i bandea los 
parquis entre ninus que pressiguin pajarus, inorandu qu'ellus no puein volal por 
muchas roangas i jerigoncias que hagan enos remecerus i enas cunitas. 

Tien apoyanca ena narfs unas gafas que, sigun palrotean pai, pesan mas que unas 
anteojeras de promu. Yo no me lo creu, pero quicia esprica essu por que tien la naris 
tan porrillua. Tallu, topinosu, ligrimu: el su pelistacu es conparanti al espantaju duna 
guerta. Anda eschambarilainu, que sigun vaiga o venga, unas vezis paici jaspeau, otras 
daleau i algotras de soslai. Los meicus dizin que es porque s'entallo cona ruea el carru, 
pero yo pa mi que es de lleval tolos dias carruchaus de versus. 

Esta ceganutu de tantas leturas. Cuenta la genti pai que una ves que andava a leel 
una edicion en miniatura d'EI Quijoti, de tantu que aguzava la vista, aguzo una lagana 
que alogu gastava pa surrayal los passagis que mas le cumprian. Essu se lo tengu mu 
sentiu a tiu Migui el Mascahavas —el probezinu enjamas puu platical lo que rezava el 
letreru la su taona «Manana se fia. Oi, no.»— , que ca ves que diva a por pan me 
relatava angun cuentu assin. 

Angunus crein que el vendeol de versus es un malagoreru, mu escambrizu i buhiu, 
pero el su oficiu se lo dessigi. Yo enjamas palru con el, porque paici una pressona 
rescozia i rispera, pero me peta polas tardis oye-li leel de reziu. 

63 anus alevantandu-si templanu, (si es que anguna ves le vagava d'acostal-si), 
tienin la culpa de sel el ombri que mas versus tien arrecogius en tol mundu: fardea de 
tenel quasi que tres mil millonis, pero que no los portea tos consigu en el estalachi, 
craru. Versus, que a lo mejol son pensamientus escarchaus pola priessa o pol espeti 
d'angunu nuevu i que quean enfochaus o arremangaus enos rinconis mas escurus, 
comu si quijieran Rascal la falta de lus pa poel sel invisiblis, son los que landea palantri i 
patras ardilosu el vendeol de versus. Sabi que las mejoris oras pa arrebuscal son 
quandu los vezinus s'acuestan i quandu s'alevantan, porque es al prencipiu la nochi el 




momentu que s'abaldonan tolas cavilacionis pa dal larga a las barruntaeras onfricas i es 
a la madruga el momentu en que s'abaldonan las barruntaeras pa dal larga a las 
cavilacionis del dia. Con muchu cudiau i atencion esculca en baju las almojas, al atras 
las camas, por baju sientus de toa crassi, hiendas de maquinas o rehendillas los 
edificius i casas, a renti el suelu, i, malamenti, enos enceraus las callis. Nadi conoci el su 
trabaju nocturnu, pero el de la madruga precura haze-lu con dessimulu, no 
descudiandu la probalia de que I'entallin. El vended sabi bien lo que hazi, por essu 
enjamas conselva en menti de quien son los versus, pa enpidil que, de que angunu los 
vezinus los merqui, puea sel reconociu. Amas, siempri vendi los recuerdus viejus, los 
pensamientus de patras, evitandu assin que naidi s'acuerdi. A la contra de tolos 
vendeoris de versus del mundu, el del mi lugal no vendi los suyus ni los de los poetas o 
escrevioris sonaus, sino los de los sus vezinus. 

Es un peritu en literatura i tengu entendiu que escrevio un libru con poesias 
entitulau Mareas de pensamientu, pero que no se lo espubricarun pol su caraiti 
escarchizu i que nunca lo da a vendel, en siquiera por autografus. Una ves s'acerco al 
chinglau Benitu Chambrunu, el iju I'alcardi, i que en preguntandu-li por essi libru le dio 
por contiesta: 

—Benito, si huera a tu pairi i le dijiera que m'ensenara una radiografia la cabeca, 
creis que yo diva a sel escapas d'entende-la? 

—La cabeca o la radiografia? 

—La radiografia, Benitu, la radiografia. 

—Pi por que no vas a entende-la? No entiendis tu de to? 

— Cucha, magina que en essa radiografia sal tolas ideas de tu pairi arrebrujas i 
recarcas, pero que las ataracu formi mas me cumpra, porque no se de que horma 
devidi-las pa poe-las leel. La diva a entendel mejol assina? 

— Ca, chacho! 

— Pos piensa que el mi librinu es una radiografia d'alguien que pa ti es comu 
folasteru, divas a sel escapas de lee-lu? 




El cutainu Benitu andava tan atorrullau conas palabras del raposu vendeol que a la 
final salio ascapi, en denantis de que el su celebrinu d'esponja pingara los pomus en 
retuerteandu-lu con essas caravas tan enliosas. 

A la halda el estalachi quasi que nunca avia naidi oyendu mentris cantava o recitava 
essus viejus versus que no conocin utoria. En ves en quandu me recostillava en angun 
bancu que estava pal If atras i si el airi era favorabli — comu quien palra en un barcu— 
m'embaia las oras i las oras allina ascucha sentau. 

No era cosa faci sel el vendeol de versus en un puebru comu el miu, ondi naidi lei 
por tenel mas entretenencia enos colorinis duna pantalla, assinque vos poeis figural 
que diva hechu un farraguas, espelujau comu una alamea brea i agostainu. A trocu de 
cornel algu, trabajava de continu binandu i terciandu con el su estalachi a tiragatu las 
callis i las casas en cata de versus i cavilacionis ataracas. Pero el vendeol de versus no 
trabajava namas pa manducal — essu se saca del su jeitu— , sinu pa no dejal que 
s'esparecieran aquellus versus que la genti queava tiraus por tos laus i pa quien 
quijiera arrecupera-lus, pagal. Diran pai que es un quitajosu, pero ena escuela no me 
aprendierun que robal sea dil apanandu lo que la genti no quiel i alogu dil vendiendu- 
lu. El mi aguelu me cuentava que antanu naidi se fijaba enas nuvis hata que en el 
puebru abrierun un comerciu de nuvis ena calli La Luna. Al escomencipiu la genti 
comprava nuvis pa to: que si una pa enllenal el pozu, que si otra pa gasta-la pa la cama, 
una de tormenta pa caleal la senara el vezinu, otra pa hazel biscochus... I en verda que 
las nuvis tienin muchu mas usu que un versu sueltizu, enque dambus los dos se 
vendan. Van unus anus que muarun el nombri la calli pol Las Nuvis, d'essu si que me 
recuerdu yo. Ara que, entavia s'a palrau na de mual el nombri la praca pol Praca el 
Versu, muchu mas repoliu que Praca I'Alicran o Praca las Acucecias, que es comu las 
viejas la conocin. Naidi oganu duda la prassi duna nuvi enfrontila a la dun versu: el 
puebru es mas felis ende que tien nuvis. 

El vendeol de versus estava una mijina mohinu porque naidi le mercava versu 
dengunu dende vai un mes. Creiva qu'el negociu andava desahuziau... El, que pensava 
que mereciera una estauta, agora lo que mereci son unus calaquis de pan! No es que 
vaiga a cael larimas pol huturu d'esti probi ombri, pero pocu pueu hazel yo. 




Una d'estas largas tardis de veranu ondi el sol relambi cona su flama las uralitas i las 
tejas coloras hata desgasta-las, estava en el bancu, atrasinu el estalachi el vended 
oyendu recital los latinis herrumbrosus d'Oraciu, quandu s'espeta junta la enzina que 
me servia de sombraju un senol con unus bigotinus mu graciosus. 

—Zagal, aquel vagamundu que es lo que vendi? 

—Versus. 

—Que crassi versus? 

— Sueltizus. 

— Sueltizus lo que senifica, que son libris? 

—Sueltizus senifica que estan desprendius... Vei uste los harapalis d'essas zagalas? 
Las camisas brancas estan por cima las haldas escuras. Una cosa assina son los versus 
sueltizus. 

—A, ya entiendu! Creis que me puei vendel versus comu pa entanguilal un libru? 

—Uste es escreviol? 

— Essu precuru, pero yo soi de los que crein enas Musas, no ena tenica... Pero tengu 
leiu enos papelis que s'enbarrancarun de los sus ruscus por dil enpancinas de miel i 
que agora andaran un tiempu ena ressidencia. 

—Essu vidi en el parti, si. Cutainas! 

— Cutau yo, que vivu del escrevieru i tol mundu dizi, dizi: «Jarcinto, pa quandu tienis 
aprepara la tu novela?» o «Lu, comu va el poemariu?»... 

— Lo que hazi la nessecia! Enjamas naidi murio por dessigencias, pero si pola fama... 

— Pui que remurmulleas, zagal? 

— Na, ombri, na. Vaiga uste, a si le puei ayual el vended con el su pobrema. 

Cai ena cuenta endespues que Jarcintu se llamava el mi silgueru. Alogu, sigui mas 
que cona vista, conos oidus al escreviol que se derigia mu entrincainu al estalachi i tuvi 
atronau un optimismu que nacia de la nessecia d'escrevil, pos en aconllegandu quien 
oyi, quien escrevi i quien lei, hata la enzina paicia sugiril que aquella tardi puyera sel 
memorabli pa tos tres... 

Los passus se hazian mas lentus i espessus, comu si la calol derritiera las gomas el 
calciju contra las pieras el encerau. L'amosfera almoniosa las golondrinas que 




chiribeavan aposas enos barconis i enos cordonis la lus conponian la banda sonora 
d'aquel momentu que se disponia. Cucha, mienca la palramenta. 

— Guenas tardis. 

— Guenas. Anda en cata d'algu concretu o namas mira? 

— M'an dichu que uste vendi versus i yo quieru quilu i meta. 

—Uste tien cara d'escreviol. Por que va a querel un escreviol versus ajenus? 

—No lei uste los papelis? 

— Essu no es literatura. 

— Essu me aprendierun a mi tamien, pero es mestel enteral-si de quandu en ves de 
lo que aconteci en el mundu. 

— Ain muchus mundus pai. Ata oi no tengu sentiu que aigan espubricau papel 
dengun a tentu del mi mundu. 

—Essu es vera. La custion es que las Musas estan eschangas porque s'an 
enbarrancau hartasde miel. 

— Vaya por Dios! Essu es una catastrofi pa los escrevioris... 

—Namas que pa los que, comu yo, no mos guiamus pola tenica i d'essus semus 
poquinus! 

—('Co! No salimus de probi...) 

Essa ultima frasi no la senti mu bien. Pero si no es essu lo que diju, pocu falto. 

—Por essi misteriu le pia quilu i meta de versus. 

— Frescus, frescus. Pero pa que tantus versus? Va a escrevil una epopeya? 

— Un centon. 

— Apreven-ti de los centonis, que la critica pressigui a los que conponin por me 
gironis comu a un eregi. 

—Uste me los venda, que la responsabilia es mia. 

Con esa cantia de versus al vended no le queo mas que vende-li tamien versus 
rezientis —300 gramus, pa sel essatus— , pero no tenia esperanca denguna en que el 
proyetu huessi meritoriu i menus entovia que la genti el puebru lo leyera. 




Que holgoriu s'organico de que Jarcintu saco Centoru\ La casualia, que siempri es 
oportuna pa estus casus, hizu que tolos vezinus el puebru se quearan sin television ni 
arradiu por querel Zeu tronon — digamus que hue Zeu, por echa-li la culpa a alguien— 
hondeal con un rayu pa las antenas assitias ena costana el cerru Malmolienti. Comu los 
operarius tenian acarretu pa ratu (dos antenas partias pola meta i quasi que un 
quilometru de cordonis que tenian que recambial), los vezinus hallarun entretenencia 
ena letura. Leian los viejus, los nuevus, las mujeris, los parcelerus, los perrus...: hata 
quien no sabian leel s'enliarun a deprendel. El vendeol de versus no dava avau, ata que 
no s'abrio por frenti el su estalachi una libreria. En el escaparati figuravan muchus 
librus, pero el mas sonau paicia que era el de Jarcintu, premiau con una tupa de 
galardonis por tol pais. Plontinu lo leyerun en el lugal i plontinu prencipio el puebru a 
indinal-si. Assinque un alaban de genti enravieta dio cuenta, por essestil un 
sentimientu comun de que le vian alampau los sus pensamientus alguien d'ahuera. 
Jarcintu, que ata el momentu inorava que la su obra era la rebrujina del pensaeru mas 
privau de ca unu los que vivin en el puebru — m'encluigu a mi—, se queo desmentaitu. 
No creiva qu'un vendeol de versus se dedicara a cogel el pensamientu que la genti diva 
queandu polas pozetas los arvus la calli, ena encimera la cozina, enas barras las 
tavernas o en baju I'almoja. 

— Chacho, lu, por que me vendisti quilu i meta de velsus que son d'esta probi genti? 

—La genti hondea conos versus comu con el forru las madalenas. Si alguien cogiera 
el forru las madalenas pa hazel fundas de colchonis, naidi devia de alegal na. 

Se queo encajau ena cavilacion d'essas parabras. Tres dias enpues, s'abrio un 
colegiu d'escrevioris. Yo me meti i estu es lo primeru que escrevu. Manana mesmu, 
quantis quantis que m'alevanti, rompu los folius paque los atopi el vendeol de versus. 




AHUYU 



Ahuyu. Tengu desinquietu 

el coragon, que en vera tuya hiervi 

i s'estrumpi sin ti agora. 

Lo que ofrecis, Vida, no acetu, 

pos un relo enllenu de silenciu 

marca a continu las oras solas 

i auja que la solea cuenta 

no da el tiempu, sino penas. 

Quandu menus a essu estoi hechu. 

Enantis lumbri muestravas 

i no calentanga, comia 

sin desquital hambri, veneriu 

acarvau cona sedi: Ei siu un tristi Tantalu 

pero comu morimunda estrella en el vaziu 

agora m'enjieru, mueru, marmu... 

Assina las curpas ardan comigu! 




MICROCOSMOLOGIA EN EL CAFE 6 



«Si la vida huera veneriu hiel, 
tu eras la gota mlel casual. » 



Dies mil bagus d'aguca s'escarrilan 

pola superficii negra la mesa 

i ena recarquina paicin estrellas 

que pola tu duci vos s'inluminan. 

Con el rehilosu assopru la via 
les das movicion, calentanga etema, 

pero el tu ergullu ara no valorea 
qu'augua les entriegas cona saliva. 

Destragandu orbitas al reol el vasu, 

los baguinus repian inorantis 

formi izi la fisica lostus labius. 

Frota poresti espaciu que s'esparci 

el tu huegu que les parpita craru. 

Sin sabe-lu, un universu criasti. 



6 



Extraido de Pan i verea, 2007. 

Recientemente ha publicado su nueva novela en extremeho El revesinu (2011). Su 
literatura, de amplio espectro tematico bajo marcos conocidos, esta expresada a 
traves de la grafia gabrielana en un recio extremeho. 

Su colaboracion en este libro esta compuesta por dos cuentos ineditos "Espenandu 
porunajuyia"y"Los pelonisde plata". 



ESPENANDU POR UNA JUYIA' 



En aquel lugal de la carretera hubun puestu cuantua unos quitamieus altus y 
bien presenterus, anque no se prejisaban. Un alcardi lo jidu pa acallal el run 
run del gentfu que hubu asenalau aquel sitiu comu mardecfu y pa arrinconal 
o azonchal quicias mas aquellus parajis ondi las jaras, las tamujas y las retamas paecfan 
ganoteal pa salilsi d'allf y tamien pa que naidi cayera roandu jorraera abaju y no tenel 
que il a por ellus. 

Aquellu puu sel jadra unus trenta anus, po lo menus. Una manana de veranu 
cuandu la chicharra antovia no barruntaba la calorina de aquellus dfas y los grillus 
sigufan cona su cantalena de alborea, un cochi en que los ocupantis, unus mozacus que 
venfan de jarana del pueblu de al lau y que tenfan senalis craras de no habelsi 
dejenreau de la resaca antovfa, sin sabel comu, arremeti contra el amotu de Manolu 
Peji que de frenti diba aspacinu caminu la Vega que aguardaba lambucera el riegu 
trempaneru. La bebfa valienti y desproporcina enas apreciacionis jidu que aquel 
conductol no carculara bien los espacius ocupaus por el mismu antomovil y el vehiculu 
del Manolu y con el espeju retrovisol le dio un golpinu al manillal del amotu que con el 
entenquerenqui del trocqui jidu que roara barreru abaju con el ocupanti apegostronau 
a ella. Los mozacus parandu el cochi miran comu mean dambus y se pierdin ene jaral. 
El juellu dejau por la roza los Neva hasta aquel morimundu enfelici que en un ultimu 
halitu los pii aguaria pa salil de ondi estaba; los dos que bajarun lo miran y, mirandusi, 
miran p'arriba, les paci que la cuesta esta empina en demasia comu pa cargal con el, 
tapocu era buenu el movelu, que po las pintas que tenia habia muchu rotu en aquel 
cuelpu. Aterminan pol peil ausiliu. Peru en llegandu arriba emprecipian a acagazalsi: 
"mos enrejonaran ena carcil de siguru" — idi unu— "y si no, en el lugal no amus a poel 
vivil cona su genti, expuestus a cualquiera cosa" —el otru— "y se ve craramenti, po las 
sonraeras que hamus dejau ena carretera, comu ha siu la cosa, el iba bien, musotrus 
no, y la genti mos ha vistu empinal muchu..." — se idian— "esta crareandu, no tardaran 
en pasal por aqui y deseguia se apercataran del alal... Y golvierun al pueblu dandi 



7 Escrito en la ortografia gabrielana. 




hubun partfu aniantis. Naidi los hubu vistu salil ni entral y el Manolu allf mesmu 
espeno, sin naidi alreol. Los sus pairis pusun una crudi de jierru en aquel terramplen, 
no mu largu de la carretera, en un clarol del jaral, una crudi delga, negra, comu de a 
metru de alta y de brazus largus y un letrerinu con el nombri y la fecha del accienti 

Unus anus dispues el Saul, unu de los que diban en el cochi cuandu aquellu, y que 
trabajaba de arbanil se le cayo un cabriu encima y hubu de llamalsi a la embolancia. El 
caminu al hospital pasaba po la carretera andi el Manolu dejo esti mundu y renti al 
lugal, sin atinal a que, el sofi de la embolancia jadi un falsu con el volanti y aquellu jidu 
que se salieran de la carretera y jueran a paral a la cuneta contraria al terramplen, del 
fregnazu la puerta trasera que se abri y la Camilla andi diba el Saul se suelta de los 
ataerus y sali roandu por el barreru que lo jidiera en tiempus el amotu del Peji con el 
encima. Unas tamujas pararun la Camilla, la crudi del Manolu al Saul quien, conos 
brazus extendius polcima de los de aquella, resolgo por ultima vez. 

No pusun crudi alguna mas pa asensalal andi el Saul vivio los ultimus momentus, 
unicamente un jarru con floris de tela y de plasticu cerquina de la crudi del Manolu 
recoldaba el lugal 

Un lugal que Juaquin habia evitau dece el desgraciau accienti del amotu. Naidi se 
pregunto el porque siempri la su pretension era jadel el caminu mas largu pa il a los 
lugaris a los que llevaba la carretera. Cuandu su amigu especho naidi se lo custiono 
mas. Peru anus mas tardi, cuandu el tiempu jadi que la memoria y los propositus se 
tengan menus ena cuenta, en el tiempu de la caza, y perdiendu el norti por el vaqueu 
(la caza de antis de salil el sol), los perrus y companerus cazaoris buscandu cosariu 
jadin que el Juaquin recorra aquellus parajis que por tiempus tuvu vedaus. Y de golpi 
porradu se topa cona crudi que perdia entri las jaras y retamas confundia la colol 
jerrumbrosa con el de los tronconis de aquellas. A las espaldas y barrera arriba queaba 
la carretera. 

Echa una ojea alreol, a el apeinas si se le columbra dece lo altu, apeinas si se le ve 
por nengun lau. Jadi tiempu que naidi para por alii, ya no hay clarera en el lugal, ni 
froris de plasticu o tela, solu una piedra comu almazarrona de pintura blanca andi el su 
amigu encontro la muerti. Un ruiu de amotu grandi acercandusi le recorri el cuerpu en 
una temblequera, el amotu con dos acupantis pasa po la carretera a raspajilu y un 




cascu sali volando cuandu la acompananti del que la conducfa se lo quita pa 
recomponelsi el pelu, escurriciendusili de la manu, chocandu con un guijarru y 
jadienduli descrebil una carambola en el airi danduli carrerilla pa terminal el vuelu ena 
cabeza del Juaqufn que mirandu la crudi le jadi que caiga sobre la mesma en unu de los 
angulus que jorman los brazus de los laus con el que esta de quinchon apergollanduli la 
yugulal y el gargueru. 

Al Manolu al no tenel los defensoris prejisus se le maldiju pa siempri y a los incautus 
se los victimizara po los sigrus. 

Cuandu acorde por el fregnazu aquella manana los mis collazus estaban palius, 
comu emboecius, dispues de un ratinu corrierun terramplen abaju. A la vuelta, 
arrodearun el cochi y mos juimus duterus de alii. Nunca golvi a aquel pueblu que no 
era el miu. Tengu inquina a los cementerius, po las crudis, y cualquiel viaji en cochi me 
acagaza. Es que solu queu yo. 




LOS PELONIS DE PLATA 8 



Me contarun que haci anus, sesenta o setenta, habia en los Santus dos 
hermanas solteronas que se llamaban, me paece, Castora y Juliana, que 
nunca les fue menester trabajar porque sus padris tenfan los posiblis 
prejisus comu pa no hacerlu mentras ellus vivierun y al morirsi tampocu, que las 
dejarun tierras y Solaris comu pa no procuparsi por na, anque por el caraiti de ca una 
nunca hubu valienti que se les acercara con ideas casaeras, y por mas que tuvieran la 
fama de ser mas malas que un bendu y que nunca jacian por quitar un golpi a nadii, po 
la contra tambien eran mu beatas, no se perdian una misa o novena y el paseu a la 
ermita lo tenian trasteau tantu que con los ojus cerraus que jueran no lo errarian y esu 
que el caminu de tierra y yerba de por aquellus antocis no ofrecia muchas garantias de 
dir cegalutu. Peru ellas toas las tardis toli que toli se encaminaban cogias del brazu a 
jacerli una vesita a la Virgin y ancenderli sendas velas pa que les perdonaran los sus 
pecadillus, que los tenian, porque por dejuera del caminu se demuaban de una manera 
que nadi se atrevia a llevarli la contra en algu. La Castora acostumbraba a poner comu 
un jaramandel a to el que de alguna manera le llevara la contraria, que tenia una 
lengua igual que un calojoti parrandu hasta el fastiu; se la temia cuandu apaecia en 
algun comerciu a compral algu y comu no le gustara lo que le daban o lo que se 
hablaba, anque juera una janga, ponia a caldu al mas pintau o la mas pinta. La otra 
comu ajilona siempri, de cabrestu con la hermana, que no ajilaba mentras no se lo 
mandaran, peru con tan malas ideas comu aquella, quicia por no irli a la contra, 
tampocu. Dambas las dos, tenian la fama de, cuandu buscaban a alguien pa 
escabucharli las finas, arreglarli los olivus o cogerli las acetunas, las uvas o cualquier 
quejader, apoquinar mal y tardi. Peru comu la necesia es mucha y el murugullu de 
aquellus anus era corrienti, siempri los hubu que estaban dispuestus a trabajar pa ellas 
con las condicionis que pusieran. 



Se ha tratado de escribir esta historia segun la manera de hablar de los habitantes de Los santos de 
Maimona, utilizando palabras que en otros tiempos se utilizaron aqui y aim hoy resultan familiares y 
podemos oirlas (N. del A.) 




Juan el Fontanes y Luciu Chaquetfa, tampocu estoy seguru de que se tratara d'ellus 
mesmu y menus de los nombris suyus, dos padris de familia con muchus apurus pa 
darli de manducar a la jarca de bocas pa alimental que tenfan ca unu; el primeru un 
mendingu que buena parti de las ganancias iban pal taberneru de turnu en los disantus 
de su pueblu, Los Santus, y el de la su mujer, La Fuenti. Luciu, apodau Chaquetfa por la 
cantia de comia que podia tragar en un ratinu, extranamenti porque no tenia un 
corpachon grandi ni el tampocu lo era, mas aina, un caniju con arrepius y ataquis de 
empecatu. A dambus los buscarun las hermanas pa que le corrieran o arreglaran el 
tejau de un corral que tenian pa Espantaburru, que el otonu y el iviernu le hubun dejau 
unas goteras que por pocu las gallinas que alii tenian salin anandu en unu de los 
charpazus que cayerun. 

Puestus en faenas, dambus los dos, emprecipian a quital las tejas que podian 
aprovecharsi con cudiau y van apartandulas jaciendu un rimeru contra una pare en la 
calli. Asin estuvun unus cuantinus dias hasta que el tejau queo encoretu, solu con las 
vigascabrialis. Subius los dos en una de las paeris echandu cuenta comu apanar 
aquellu, se enjallaban, y arreparandu en los sustentus ven que al lau de una de las 
vigas, en un bujeru tapau con una lancha negra y al cael esta, una lata morronosa 
envuelta en lo que queaba de un trapu de una color escura, se muevi y suena con algu 
endentru; el Luciu arrepara en ella y la cogi, y al abrirla ve que habia unas cuantas 
moneas de las de plata, seis o sieti "pelonis" antiguus, unas moneas grandis de cincu 
pesetas con un rey Alfonsu XIII de cuandu muchachinu de dos anus, amus, unus 
cuantus durus que al cambiu valian los suyu, y ma en aquellus tiempus de tanta 
necesia. El Luciu se las ensena a su compadri Fontanes que jaci verdaerus esfuerzus 
por guardalsilas zaracatan al darsi de cuenta que el par de hermanas estaban, comu 
acostumbraban, gazpaleandu desde la calli y abate estuvun de roar paeris abaju al oyer 
las vocis de una de ellas llamanduli la atencion por lo que habian jallau y que se 
esforzaban por esconder por detras de los jarapalis; tantu empenu jacian que al cabu 
la lata con las moneas tintineandu pol dentro cai cuasi a los pies de las hermanas que 
con priesa se hubun puestu polbaju mesmu d'ellus. 

— Ey, dejandu esu en el suelu, que es nuestru, que lo hamus encontrau nusotrus. 




—Peru en el nuestru tejau, y lo que hay en algu nuestru, nuestru ha de ser -los 
espetan las mujeris al percatarsi de lo que habfa endentru. 

— Viejas jilas y zapatuas, dejandu esu ahf que ya vais a ver comu abajemus -los 
dos apresurandusi por sapiarsi de las alturas a toa priesa. 

Una de ellas, la Juliana, la mas nueva, cogi la lata y se la avienta a la cara, que a 
piqui estuvu de darli en toa la jeta con ella, dispues de habelsi guardau las moneas en 
las faldiqueras polbaju el mandil y se sali corriendu p'anca suya con ellas. La otra los 
espera con los brazus en jarras pa cantali las cuarenta a aquellus dos que pretendfan 
quealsi con lo que, sigun defendfa, era suyu. Los empecataus obrerus se encaran con la 
vieja parraora acusandula de aparganali las moneas. La calli, comu era lo propiu, se 
enlleno de contau con un gentfu que tomaba partfu por unus o po la otra sigun 
comenencias, peru que en na esclarecierun las cosas. Solu que las moneas nunca 
retornarun a los que las enjallarun, amas de perdel un trabaju nunca pagau. 

Aquellus dos morruus no habian de quealsi quietus y de alguna manera tenian que 
recuperar los pelonis de plata, asinque idearun un plan con esi fin. 

Las hermanas cumu tenian costumbri, toas las tardis con el sol joruzcu del 
atardecer ajilaban caminu la ermita de la Virgin con cara de alma Dios, cuandu a la 
meta del caminu y polcima de una pare apaeci un espantaju con la cara pintarrajea en 
blancu con dos moneas grandis de a real, los del abujerinu de la republica o de 
dispues, en los ojus y embueltu en una sabana blanca agiteandu los brazus mentras 
una voz de otru subiu en la hojarca de un arbul las dicia: 

Soy la muerti que vos Neva, si no lo quereis asin, echalmi las moneas. 

Eran los dos mendingus que querian darli un buen sustu a aquellas dos que les 
arrepanarun las moneas. Las otras salierun a la una p'atras llegando a casa sin poer 
cuasi respiral por el matajogazu de la carrera, aparbujas por el zurullu y las priesas. 

Al dia siguienti no se atrevierun a jacer el caminu la Virgin y juerun a la iglesia de 
San Lorenzu a rezarli a San Judas pa peil porque no volviera a aparecelsi aquella vision. 
Y asin acontizu. Cuandu envalentonas volvierun a jacer el caminu la Virgin, en un 
tiempu no volvierun a toparsi con el espantaju, hasta que, pasaus unus diez dias o pai, 
otra vez se les aparecio el ensabanau desblanquinau de las moneas de a real en los 
ojus dicienduli lo mesmu: 




—Soy la muerti que vos Neva, si no lo quereis asfn, echalmi las moneas. 

Y sin arreparal en na volvierun a correr que se las pelarun p'atras, encontrandusi 
con otru de la misma manera jateau, en un momentu que pararun pa tomar alientu, y 
con la mesma cantilena: 

—Soy la muerti que vos Neva, si no lo quereis asin, echalmi las moneas. 

Esta vez los dos se hubun vestiu igual pa dali un dobli sustu. Las mujeris llegarun 
anca suya medrosas por lo vistu sin atinar a dicir na y ajonguillas en las macas de la 
cocina tomarun resuellu y aterminarun enjaretar el sucesu. Asina que decidierun 
jaderli casu a aquellus espantajus, y dispuestas a echali moneas estuvun una tempora 
reuniendu buenaspocas de ellas y cuandu, decidias y determines, volvierun a jacer el 
caminu la Virgin llevaban las faldiqueras de los mandilis llenas y las manus en ellas 
atentandulas. 

Pasarun mas dias aun hasta que aquellus dos bobillas se pintaran y vistieran de 
espantaju y volver con los sustus. Asin, cuandu en una tardi que considerarun propicia 
les salin los dos a la par y polcima de una pared de la mesma facha de los otrus dias 
diciendulis lo mesmu y a la par: 

—Soy la muerti que vos Neva, si no lo quereis asin, echalmi las moneas. 

las hermanas echarun manu a las perras y se las aventarun a la cara corriendu 
dispues comu las otras vedis, sin miral p'atras siquiera. Los otrus dos saltarun la pare 
zaracatanis dispusiendusi a arrecoger las moneas, peru al vel que to era balajurria, 
perras chicas y alguna perra gorda, se volvierun p'andi las otras dos corrian que se las 
pelaban diciendulas: 

—Las de plata, caraju, las de plata. 




VOCABULARIO 



Abate - por poco, casi 

Ajilar - andar, caminar, ir 

Ajilona -atontada 

Ajonguillas - aplanadas, desanimadas 

Aparbuju -debilidad, paliza 

Aparganar-quitar, robar 

Arrepfos - prontos, impulsos 

Avientan -tiran 

Balajurria - de poco valor 

Bobillas - pillos, tunantes 

Comenencia - conveniencia 

Empecataus - enrabietados 

Empecatu - furia, enfado 

Enjaretar - organizar 

Escabuchar-cavar 

Fastfu - aburrimiento, desagradable 

Galazpear-fisgonear, curiosear 

Janga - bobada 

Jarapalis - faldones de la camisa 



Jarca - muchos 

Jateau - vestido, arreglado 

Jilas-tontas 

Maca - hamaca 

Mas afna - por el contrario 

Matajogazu - cansancio 

Mendingu - tunante, truhan 

Morronosa - herrumbrosa 

Morruu - terco, cabezon 

Murugullu - estrecheces economicas 

Poner como un jaramandel - poner 

como un trapo, insultar 

Quitar un golpi - ayudar 

Rimeru - monton 

Zapatuas - mal sabor de las aceitunas 

(insulto) 

Zaracata, zaracatan - rapido 

Zurullu - miedo. 




Juan Francisco Reina Raposo 



Badajoz, 1990. Estudiante de Filologi'a Hispanica en la UEx. Dedica parte de su 
tiempo a investigar el extremeno en lo ambitos del lexico y la sintaxis. A traves de su 
bitacora Niu de mielrus expone artfculos de tema lingui'stico o social y parte de su 
material literario. 

Como escritor, sobresale su agil y ritmico verso, haciendo uso de un vasto lexico. 
Los temas de sus poesias profundizan en lo social, pero tambien en lo ocasional y 
pasajero, siempre con un lirismo evocador y muy cuidado. 

Su contribucion a este libro esta compuesto por un texto en prosa, Mirai al mundu, 
y tres poemas, a traves de los cuales es posible comprender las diversas facetas de la 
pluma de este joven autor. 



MIRAI AL MUNDU 



Mirai al mundu. Mirai-lu enpercudiu del mas puiriu vfciu, mfseri, 
racanu... i probi. Mirai-lu encevicau en barruntaeras inutis, mirai-lu. 
Mirai la carci de hierru andi se hacinan las concencias; mirai la baldia 
esperencia del ombri, sinvivia mas que vivia. 

Himplamus... himplamus larimas que mos entumin los parpagus, larimas pola perda 
la criatura, por un albortu enforcau. A huerca d'estulticia. Golteai la cabeca, mirai! Ve- 
lo ei aquellus, los que guipan pahuera porque endrentu no enhallan ni un baguinu 
d'essi essestil tan anorau. 

Arreparai enos otrus, aquellus noticaus polas bolas de cristal i los espejus, los que 
landean con priessa endrentu suya i nunca alcuentran mas que la fusca que queo lo 
que puun vel siu; comu el assientu de los cafelis que se bebin a campataramas, comu 
el harramplu d'un pratu abati ni encetau i ya acabau. 

Ascuchai los himplius de los que, con esperanca, piin a un cielu sonau un zahoril que 
les arrebani las assauras. Pui la vertu? Pui el uomo totale? 

La vertu no s'arcanca pa dil a lau dengunu endespues d'entrau en el ataul. La vertu 
es la essencia del vivil, la cravilla por me la quala mos s'abri la fechaura pa salil pahuera 
de mosotrus mesmus. Sina vertu semus mendigus que manducan buscandu essa 
droga, essa camama azea con un antrueju de dicha. Semus comu angis sin alas, comu 
un calambucu aburacau al que le se sal tola agua. 

I essus pocus... ai essus pocus! Sonin los que desfrutan cona compana d'un cavallitu 
del diabru, los que deprendin a los zagalis cona vos duci, los que no dan contiesta a la 
enterria mas que con un resuelgu. 

Mirai al mundu. Mirai comu s'abarranca. 

Que ya se va enhilandu el pensaeru, i rehila la queja del lobu. Se van pusiendu 
repuchonas las parabras i la concencia se rompi, conpon la su essencia, vivi en 
renacencia. 




S'abarranca, pero enos muestrus coraconis no ai duelgu. Premitf a las vuestras 
almas que s'acomuelguin con un reganu espurechu, que no ai veregel con mas 
frorencia que las ruinas de Babilonia! Que el punu que izi "destruigu!" es el mesmu 
que edifica. 

Echai la corrobla, escravos, humai del ressenciu, chinglai ambrosia i bebei a galru, 
que es pa tos. Hondeai las jicaras de los farsus suenus, que en dia de holgoriu to son 
alegrias sin pracu ni orarius. 

De que acabi de cael, de que quei margulliu en el olviu, sedra la cencia el ejempru la 
que venca a la ipocresia. Sedra esta, pula, la que canti sin sel la primel ves "yo hui, yo 
soi, yo sedre". 




Adevina, vieja, 

ave que barruntas. 

No quieris contiesta? 

Pui pa que preguntas? 

No halla acalugu 

esti sentil miu. 

Fondosa es la pua 

esta qu'e cogiu. 

Note callis tantu, 

no me palrisfinu, 

que en custion de luenga 

yo no soi nuevinu. 

Que mas m'enteressa 
la tu palramenta 
qu'oyel el arradiu 

los diasde tormenta. 

Ya lo sabis, vieja, 
si pierdis cudiau, 
se vien a la oreja 
dondi fan sacau. 

No escuendas el son 
de la sierra fria, 




de la hesa verdi, 
de la tierra mia. 

Quean pa cuental 

abondas estorias, 

pa enbarral parelis 

conas tus memorias. 




Puebro nuevo, puebro joven, 

que no sabi qu'a essestiu, 

enjareta la concencia 

de lo que te s'a perdiu. 

Recuerda-ti del caminu, 

conselva-lu a mantenienti 

avanca sin perdel tinu, 

pranta hondu la simienti. 

Edifica la tu essencia, 

inagura el tu huturu 

con tentigues, con pacencia, 

avienta tol humu escuru. 

Derrota a la bota fiera 

en arrepiu de groria, 

vieja groria i groria nueva, 

comuelgu de la tu Estoria. 

Huerga espurecha desenroa. 
Abierta la menti, 
el alma, afecha. 

Acalugu endrentu, 

inciendu, saja. 

Cantan las musas i yo no oyu na. 

Difici pacencia. 

Regatu, hontana. 

Outubri en baju la mi ventana. 

Suicfdiu tu vos enas mis assauras, 

luzeru a la nochi. 

Duelgu, hermosura. 

Aginu carganti, 

i no sal el sol. 

De nochis tan largas 

se murio la frol. 




Rita Leandro 

Rita Leandro es natural de Logrosan (Caceres), aunque actualmente vive en 
Miajadas. Es pensionista, pero participa activamente en la difusion del patrimonio 
literario de Extremadura a traves de la Asociacion Cultural Pablo Gonzalvez recitando 
y leyendo poemas en extremeho y en castuo. 

Participa en este libro con unos picaros versos en extremeho. 



PICARDIA DE CRISPIN 

Porquerel cogel melocotonis 

a Crispin le se rompio los calconis. 

Con temol Mega a casa conpugiu 

pensandu en el castigu mereciu. 

Da un besu a su madri 

i otru a su aguela 

i una idea en su menti se revela: 

Que es mejol: que le aplasti a unu camion 

o qu'a cachus le se rompa el calcon? 

Iju que cosas! 

Que se rompan cientus de calconis, 

otrusse compran! 

Pos, madri, rii a montonis 

porque solu me s'an rotu 

los calconis! 




Antoniu Garriu Correas 

Peraleda de la Mata, 1964. Es pintor, escritor, defensor y divulgador del estremehu. 
Lleva las bitacoras Arti de la Mairi Tierra , Arte de la Madre Tierra y Pintura Telurica . 

Como escritor en extremeho, fue el primero en publicar una traduccion a la lengua 
extremeha de un texto en frances: Le petit prince de Antoine Saint-Exupery. El ti'tulo 
de esta obra paso en extremeho a ser la de El Prencipinu. Su produccion esta tanto en 
prosa como en verso. 

En esta ocasion, nos ofrece dos textos en prosa, haciendo uso del humor crftico en 
"One beer, please!" y de la sencillez otorgada por la referenda al cosmos en 
"Astronomia". 



ONE BEER... PLEASED 



Dediochu d'agostu, anu 2008, cuatru la tardi, 43 graus de temperatura ambienti, 
restauranti "El Miajon de los Castuos"... localida de Montermosu. 
Un humanu de trenta y pocus anus, jateau con cenfa camisetina verdi 
fosforecenti y calzonas royfas... to suanditu... pfi de bebel en el mostraol a un apuestu 
camareru. 

— Guenas tardis. 

— iEinnnn?. <LC6mo dice usted, caballero? 

—Guenas tardis, me pon una celvecina si jadi el favol?. 

— iAh!. Quiere us... us... usted una cerveza. Cerveza, una, quiere uste... £no?. Ce... ce... 
celveza... £no?... una. 

— En efeutu, con toa esta calol de la mentrasiesta, tengu una tupa sedi y me s'apeteci 
jincalmi algu frescu pa dali gustu al tragaeru... 

— dPerdon?... <Lc6mo dice usted?... Eh que... como habla uste, ya sabe, en dialesto... 
asina paleto... no se... no le entiendo mu bien... a mf... eh que me gusta hablal en 
crihtiano... 

— No, si yo namas quieru una celvecina... a sel posibri... Irish beer, Please. Ya sabi... ja, 

ja, ja (riyendusi levimenti)... comu en el anunciu esi de la teli de la celveza "Guinness". 

El camareru meta alucinau, meta mosqueau, metesi pa drentru la codina pa jablal con el 
chef: 

— Hacinto, Hacintu... mira a vel, que pai afuera ehta un flipao palrando mas raro que la 
mairi que I'ha pario... creo que quiere una celveza pero es que m'ehta emprecipiando a tocal 
loh cojonih con el castuo esi de los guevo. 

El Chef, al oyelu, idi: 

— iOtro gelipollah!. Seguro... otro joio nacionalihta trahnochao, como loh catalane de los 
guevo... Tranqui Manolu qu'a ehti me lo ventilo con un vacile echando mihtuh... 

Jacintu, el chef, sali p'al mostraol: 

—Bon yul mesie... qu'eh que vu vule, s'il vu pie? (Bonjour monsieur. Qu'est-ce que vous 
voulez s'il vous plait?) 

Y... el nuestru clienti, atelaftu de sedi, respuendi (un tantu teatral): 

—Bon soir monsieur!!!... moi, je voudrais boire une bierre... bierre d'lrlande, s'il vous plait... 

— £Lo cualo?... — Contesta Jacintu, diendusi de nuevu renti Manolo. 



' La d representa el fonema /S/. Por todo lo demas, este autor emplea la grafi'a grabielana. 




— jjjChachu, ehte tfo ehta corgao!!!... anda, Manolo, dali la celveza y velaf, que se vaiga 
en busca gamusinos paf... 

En esi momentu, irrumpi ena escena el estrebejfu prevocau po-la sirena d'una ambulancia 
'el SES (Selviciu Estremehu de Salu). 

Un enfermeru y un meicu 'el psiquiatricu de Prasencia, entran pa'l restauranti y arrodean al 
sedientu dagal punienduli una camisa ' juerza pa inmovilizalu. 

Altoncis, el recienti "encamisau" se reguelvi con bruscus movimientus: 

— iiiVamos a ver senores, no se dan cuenta de que no quiero volver al psiquiatrico... solo 
quiero una cerveza y hablar como me plazca!!!. 

De sigufu, los sanitarius lu jundean sin miramientus p'al suelu... y esti, en un estrumpiciu de 
rabia berra con to las sus juerzas: 

— MiQuitenme la camisa de mierdaaaa... dejenme en 
paz de una puuuu... neteraa veezzzML. 

Quitaimi la camisa 'juerzaaaaa!!! 

Altoncis, el meicu jadi una serial al enfermeru y le idi algu aspacinu al oyiu...: 

— Sssch... sssch... iVfste, Mohamed?, tiene crisis de ansieda el pibe... ehta violento el 
boludo. Si sos amable, una ampoya de Valium 10. Via intramuscular... sin 
contemplasionessssss... 

-OK, Nestor... of course. 

Mentris tantu, ajuera ena calli (a 43 9 C d'asocarraeru), arremata de paral ena gasolinera 
d'enfrenti un autobus de turistas de la 3 5 eda d'ltalia pa repostal combustibli... los viajerus 
aprovechan pa dil a refrescalsi al Restauranti. 

Un hombri de pelu brancu con anus abondu, escombatienti italianu pa mas senas, es el 
primeru en pasal p'aentru y dil renti 'el mostraol : 

-Per favore... una bottiglina di accua ... iCome si diche in spagnolo?.... Ah! una bottellina di 
aggua... — Se van sumandu peticionarius octogenarius, alzandu los sus brazus pa puel sel 
contaus— . Escussi... due. Non, tre..., non quattro, non cinque..., sette, non otto. Otto 
bottigline... escussi, quiero dechire: ochio bottellina di aggua... per favore... 

Finalmenti, entra el conductol 'el autubus en custion (presonaji mostachuu y panzuu, 
prototipu moteru Harley Davidson bebeol asiduu de celveza...) agregandu: 




— Eh! Eh!... e una birra per me. A ser possibile della Irlanda... "Guinness" ... FREDISSIMA, 
PREGO!!!... 

(Cualisquia semejanza con la realida... puei nu sel pura concidencia). 




ASTRONOMIA 

Sientis con juerza los sulcus de los tus latfus araus con gueyis d'amanecfa, en un 
lugal unicu 'el Cosmus. 
Percebis en los tus bezus, el roci d'una marefna caleidoscopica sabol a 
primavera. 

Inhalas airi puru en silenciu, dijenduti a ti mesmu: "Sientu... luegu esestu". 
Ca sel humanu, ca animal, ca pranta, ca realida: tieni un espritu, qu'es un gigantescu 
universu de vida y sentil. Tan grandi asina el volumin d'una macro-galasia u la distancia en 
billonis d'anus luci que mos desaparta d'algotru praneta habitau. 

Un adios, puei sel comu el estrumpiciu d'un buracu negru. Un ola... un alcuiri lunal enas 
tataratas d'lguazu, n'el praneta Tierra en pleniluniu. 

Ves una estrella fugaci, una poniura ' sol, una juerti neva, un calmu oleaji delantri el 
oceanu... aparpas el tu pelleju. 

